Title: ਛੋਟੀ ਉਮਰੇ ਆਏ ਧੌਲਿਆਂ ਨੂੰ ਇਨ੍ਹਾਂ ਫੈਸ਼ਨ ਬਣਾ ਲਿਆ।

ਧੌਲੇ ਵਾਲ ਹੋਣਾ ਇੱਕ ਬਿਮਾਰੀ ਹੈ ਜਿਸ ਨੂੰ ਕੈਨਾਇਟਿਕਸ ਕਹਿੰਦੇ ਹਨ।

"ਮਾਂ ਮੈਨੂੰ ਡਾਕਟਰ ਕੋਲ ਲੈ ਗਈ। ਡਾਕਟਰ ਨੇ ਕੈਲਸ਼ੀਅਮ ਸਪਲੀਮੈਂਟਸ ਖਾਣ ਦੀ ਸਲਾਹ ਦਿੱਤੀ ਪਰ ਕੁਝ ਨਹੀਂ ਬਦਲਿਆ। ਇਸ ਗੱਲ ਨੂੰ ਹੁਣ ਤਕਰੀਬਨ 15 ਸਾਲ ਬੀਤ ਚੁੱਕੇ ਹਨ।''

ਇਹ ਕਹਾਣੀ ਹੈ ਚੰਡੀਗੜ੍ਹ ਵਿੱਚ ਰਹਿਣ ਵਾਲੀ ਵਰਣਿਕਾ ਕੁੰਡੂ ਦੀ। ਵਰਣਿਕਾ ਦੇ ਵਾਲ ਛੋਟੇ ਹਨ ਪਰ ਅੱਧੇ ਚਿੱਟੇ ਅਤੇ ਅੱਧੇ ਕਾਲੇ। 

ਪਹਿਲੀ ਨਜ਼ਰ ਵਿੱਚ ਇਹ ਉਨ੍ਹਾਂ ਦਾ ਫੈਸ਼ਨ ਸਟੇਟਮੈਂਟ ਲੱਗ ਸਕਦਾ ਹੈ ਪਰ ਉਨ੍ਹਾਂ ਦਾ ਕਹਿਣਾ ਹੈ ਕਿ ਅਜਿਹੇ ਵਾਲਾਂ ਲਈ ਉਨ੍ਹਾਂ ਨੇ ਪਾਰਲਰ ਜਾ ਕੇ ਕੁਝ ਨਹੀਂ ਕਰਵਾਇਆ ਹੈ ਬਲਕਿ ਇਹ ਖੁਦ ਹੀ ਹੋਏ ਹਨ।

ਛੋਟੀ ਉਮਰ ਵਿੱਚ ਵਾਲ ਚਿੱਟੇ ਹੋਣਾ ਇੱਕ ਟਰੈਂਡ ਜਿਹਾ ਬਣਦਾ ਜਾ ਰਿਹਾ ਹੈ। 

ਗੂਗਲ ਟਰੈਂਡ ਦੇ ਸਰਚ ਇੰਟਰੱਸਟ ਤੋਂ ਪਤਾ ਲੱਗਿਆ ਕਿ ਪਿਛਲੇ ਦਸ ਸਾਲਾਂ ਵਿੱਚ ਗੂਗਲ 'ਤੇ ਗ੍ਰੇਅ ਹੇਅਰ ਯਾਨੀ ਚਿੱਟੇ ਵਾਲਾਂ ਬਾਰੇ ਸਰਚ ਕਰਨ ਵਾਲਿਆਂ ਦੀ ਗਿਣਤੀ ਕਾਫ਼ੀ ਵਧੀ ਹੈ। ਖਾਸ ਤੌਰ 'ਤੇ 2015 ਦੇ ਬਾਅਦ ਤੋਂ।

20 ਸਾਲ ਦੇ ਸਤਿਅਭਾਨ ਵੀ ਉਨ੍ਹਾਂ ਵਿੱਚੋਂ ਇੱਕ ਹਨ ਜੋ ਗੂਗਲ 'ਤੇ ਇਸ ਉਮਰ ਵਿੱਚ ਚਿੱਟੇ ਵਾਲਾਂ ਬਾਰੇ ਰਿਸਰਚ ਕਰਦੇ ਰਹਿੰਦੇ ਹਨ।

ਵਰਣਿਕਾ ਕੁੰਡੂ ਆਪਣੇ ਸਫੇਦ ਵਾਲਾਂ ਦੀ ਪਰਵਾਹ ਨਹੀਂ ਕਰਦੀ ਹੈ।

ਸਤਿਅਭਾਨ ਵੀ ਚੜ੍ਹਦੀ ਜਵਾਨੀ ਵਿਚ ਸਨ ਜਦੋਂ ਉਨ੍ਹਾਂ ਨੇ ਆਪਣਾ ਪਹਿਲਾ ਚਿੱਟਾ ਵਾਲ ਦੇਖਿਆ ਸੀ। ਉਸ ਵਕਤ ਦੀ ਆਪਣੀ ਪਹਿਲੀ ਪ੍ਰਤੀਕਿਰਿਆ ਨੂੰ ਯਾਦ ਕਰਦੇ ਹੋਏ ਉਹ ਦੱਸਦੇ ਹਨ, "ਮੈਨੂੰ ਥੋੜ੍ਹੀ ਚਿੰਤਾ ਹੋਈ। ਫਿਰ ਮੈਂ ਗੂਗਲ ਸਰਚ ਕੀਤਾ। ਆਖਿਰ ਇਸ ਦੀ ਕੀ ਵਜ੍ਹਾ ਹੈ?''

"ਮੇਰੇ ਪਿਤਾ ਖੁਦ ਇੱਕ ਕਾਰਡੀਓਲੋਜਿਸਟ ਹਨ। ਉਨ੍ਹਾਂ ਦੀ ਸਲਾਹ 'ਤੇ ਮੈਂ ਇੱਕ ਡਾਕਟਰ ਨੂੰ ਮਿਲਣ ਵੀ ਗਿਆ ਫਿਰ ਪਤਾ ਲਗਿਆ ਕਿ ਮੇਰੇ ਖਾਣ-ਪੀਣ ਦੀਆਂ ਆਦਤਾਂ ਅਤੇ ਵਾਲਾਂ 'ਤੇ ਵੱਖ-ਵੱਖ ਤਰੀਕੇ ਦੇ ਪ੍ਰੋਡਕਟਸ ਇਸਤੇਮਾਲ ਕਰਨ ਕਰਕੇ ਹੋਇਆ ਹੋਵੇਗਾ।''

ਸਕਿਨ ਅਤੇ ਵਾਲਾਂ ਦੇ ਮਾਹਰ ਡਾਕਟਰ ਦੀਪਾਲੀ ਭਾਰਦਵਾਜ ਕਹਿੰਦੇ ਹਨ, "ਘੱਟ ਉਮਰ ਵਿੱਚ ਵਾਲ ਧੌਲੇ ਆਉਣਾ ਇੱਕ ਬਿਮਾਰੀ ਹੈ। ਡਾਕਟਰੀ ਭਾਸ਼ਾ ਵਿੱਚ ਇਸ ਨੂੰ ਕੈਨਾਇਟਿਸ ਕਹਿੰਦੇ ਹਨ।''

ਇੰਡੀਅਨ ਜਰਨਲ ਆਫ ਡਰਮੇਟੋਲੌਜੀ ਵਿੱਚ, 2016 ਵਿੱਚ ਛਪੀ ਇਕ ਰਿਸਰਚ ਅਨੁਸਾਰ ਭਾਰਤ ਵਿੱਚ ਕੈਨਾਇਟਿਸ ਲਈ 20 ਸਾਲ ਦੀ ਉਮਰ ਤੈਅ ਕੀਤੀ ਗਈ ਹੈ। ਭਾਰਤੀਆਂ ਵਿੱਚ 20 ਸਾਲ ਜਾਂ ਉਸ ਤੋਂ ਪਹਿਲਾਂ ਧੌਲੇ ਆਉਣੇ ਸ਼ੁਰੂ ਹੋ ਜਾਣ ਤਾਂ ਮੰਨਿਆ ਜਾਂਦਾ ਹੈ ਕਿ ਉਸ ਨੂੰ ਇਹ ਬਿਮਾਰੀ ਹੈ।

ਬਿਮਾਰੀ ਦੇ ਕਾਰਨ

ਦਿੱਲੀ ਦੇ ਸਫਦਰਜੰਗ ਵਿੱਚ ਕਈ ਸਾਲਾਂ ਤੱਕ ਪ੍ਰੈਕਟਿਸ ਕਰਨ ਵਾਲੇ ਟ੍ਰਾਈਕੌਲੋਜਿਸਟ (ਵਾਲਾਂ ਦੇ ਡਾਕਟਰ), ਡਾਕਟਰ ਅਮਰਿੰਦਰ ਕੁਮਾਰ ਕਹਿੰਦੇ ਹਨ, "ਕੈਨਾਇਟਿਸ ਵਿੱਚ ਹੇਅਰ ਕਲਰ ਪਿਗਮੇਂਟ ਪੈਦਾ ਕਰਨ ਵਾਲੇ ਸੈੱਲ ਵਿੱਚ ਦਿੱਕਤ ਹੋ ਜਾਂਦੀ ਹੈ ਜਿਸ ਦੀ ਵਜ੍ਹਾ ਕਰਕੇ ਵਾਲ ਚਿੱਟੇ ਹੋਣ ਲੱਗਦੇ ਹਨ।

ਵਾਲ ਡਾਈ ਕਰਨਾ ਵਾਲਾਂ ਨੂੰ ਨੁਕਸਾਨ ਪਹੁੰਚਾ ਸਕਦੇ ਹੈ।

ਇਸਦੇ ਪਿੱਛੇ ਕਈ ਕਾਰਨ ਹੁੰਦੇ ਹਨ।